Source: http://rovaniemi.cloudnc.fi/fi-FI/Toimielimet/Vapaaajanlautakunta/Kokous_20122019/Vapaaajan_palvelualueen_avustukset_2020(86720)
Timestamp: 2020-01-18 14:32:58+00:00

Document:
Vapaa-ajan palvelualueen avustukset 2020 | Rovaniemi
Kokous 20.12.2019
Vapaa-ajan palvelualueen avustukset 2020
Vapaa-ajanlautakunta, kokous 20.12.2019
§ 116 Vapaa-ajan palvelualueen avustukset 2020
ROIDno-2019-3803
Vapaa-ajan palvelualueen avustusten hakeminen 2020
Vapaa-ajanlautakunta on kokouksessaan 29.1.2019 § 8 päättänyt vapaa-ajanpalvelualueen avustusohjeet. Avustusten hakuaika on helmikuu 2020. Kulttuuri- ja nuorisoavustuksia haetaan sähkösillä lomakkeilla, jotka löytyvät Rovaniemen kaupungin www-sivuilta.
Liikuntatoiminta-avustusta haetaan sähköisellä lomakkeella Innofactor-järjestelmässä.
Avustustoiminnan tehtävänä on edistää ja monipuolistaa Rovaniemen kulttuuritoimintaa, eri toimijoiden välistä yhteistyötä sekä kulttuurista kansalais- ja harrastustoimintaa. Kulttuuritoiminnalla tarkoitetaan taiteen harjoittamista ja harrastamista, taidepalvelujen tarjontaa ja käyttöä, kotiseututyötä sekä paikallisen kulttuuriperinteen vaalimista ja edistämistä (Laki kuntien kulttuuritoiminnasta 728/92).
Vapaa-ajanlautakunnan kulttuuriavustuksia voivat hakea rekisteröidyt kulttuuriyhdistykset sekä ryhmät, joiden kotikunta on Rovaniemi. Rekisteröityneelle yhdistykselle tukea voidaan myöntää rekisteröitymistä seuraavana vuonna.
Liikuntalaki 5 §, kohta 2, ”Kunnan tulee luoda edellytyksiä kunnan asukkaiden liikunnalle tukemalla kansalaistoimintaa mukaan lukien seuratoiminta” (390/2015). Rovaniemen kaupungin vapaa-ajanlautakunta tukee rovaniemeläisiä liikuntajärjestöjä niiden toiminnan tulosten perusteella.
Avustuskelpoiseksi järjestöksi voidaan hyväksyä sellainen Rovaniemelle rekisteröity yhdistys, jonka tarkoituksena on liikunnan edistäminen ja joka toimii liikuntalain 2 §:ssä säädetyn tavoitteen mukaisesti. Sen mukaisesti tavoitteena on edistää eri väestöryhmien mahdollisuuksia liikkua ja harrastaa liikuntaa, väestön hyvinvointia ja terveyttä, fyysisen toimintakyvyn ylläpitämistä ja parantamista, lasten ja nuorten kasvua ja kehitystä, liikunnan kansalaistoimintaa mukaan lukien seuratoiminta, huippu-urheilua, liikunnan ja huippu-urheilun rehellisyyttä ja eettisiä periaatteita, sekä eriarvoisuuden vähentämistä liikunnassa.
Rovaniemen kaupungin vapaa-ajanlautakunnan jakamien avustusten tarkoituksena on edistää nuorten osallisuutta ja vaikuttamismahdollisuuksia sekä kykyä ja edellytyksiä toimia yhteiskunnassa, tukea nuorten kasvua, itsenäistymistä, yhteisöllisyyttä sekä niihin liittyvää tietojen ja taitojen oppimista, tukea nuorten harrastamista ja toimintaa kansalaisyhteiskunnassa, edistää nuorten yhdenvertaisuutta ja tasa-arvoa ja oikeuksien toteutumista sekä parantaa nuorten kasvu- ja elinoloja, kuten Nuorisolaki (2016) velvoittaa. Tavoitteen toteuttamisen lähtökohtina ovat yhteisöllisyys, yhteisvastuu, yhdenvertaisuus ja tasa-arvo, monikulttuurisuus ja kansainvälisyys, terveet elämäntavat sekä ympäristön ja elämän kunnioittaminen.
Avustuksia jaettaessa otetaan huomioon toiminnan laatu, laajuus ja yhteiskunnallinen vaikuttavuus sekä, miten toimija edistää nuorten yhdenvertaisuutta, tasa-arvoa ja osallisuutta.
Toiminta-avustusta myönnetään rovaniemeläisille, vähintään edellisenä kalenterivuonna 1.6 mennessä toimintansa aloittaneille nuorisoyhdistyksille, niiden sääntömääräisen ja toimintasuunnitelman mukaisen yleisen nuorisotoiminnan toteuttamiseen.
Kohdeavustus:
Kohdeavustusta myönnetään nuorten omille toimintaryhmille sekä rovaniemeläisille nuoriso- ja asukasyhdistyksille nuorisotoiminnan järjestämiseen. Kohdeavustus on kertaluonteinen ja sitä myönnetään jonkin erityisen, tiettynä ajankohtana toimeenpantavan tapahtuman tai toiminnon toteuttamista varten.
Antti Lassila, toimialajohtaja, antti.lassila@rovaniemi.fi
Vapaa-ajanlautakunta julistaa vuoden 2020 vapaa-ajan palvelualueen kulttuuri-, nuoriso- ja liikunta-avustukset haettavaksi ajalla 1.2. - 29.2.2020 klo 16.00 mennessä, sekä lisäksi nuorisotoiminnan kohdeavustukset, jotka ovat haettavana koko vuoden ajan. Avustusprosesseissa noudatetaan vapaa-ajan palvelualueen avustusohjeistusta.
Vapaa-ajanlautakunta päätti toimialajohtajan esityksen mukaisesti.
Vapaa-ajan palvelualueen avustusohjeet.pdf (pdf, 338 kt)
§ 110 Kokouksen laillisuus ja päätösvaltaisuus sekä työjärjestyksen hyväksyminen
§ 112 Ajankohtaiset asiat
§ 113 Vapaa-ajanlautakunnan käyttösuunnitelma vuodelle 2020
§ 114 Toiminta- ja talousraportti 1.1.-30.11.2019
§ 115 Vapaa-ajan palvelualueen avustussopimukset 2020
§ 117 Liikuntapaikkarakentamisen valtionavustukset vuodelle 2020 ja rahoitussuunnitelmaesitykset vuosille 2021-2024
§ 118 Liikuntapalveluiden koordinointi vuonna 2020
§ 119 Kuntien terveydenedistämistyön TEAviisari
§ 120 Ilmoitusasiat
§ 121 Viranhaltijoiden päätösten otto-oikeus

References: § 116
 § 8

§ 110

§ 112

§ 113

§ 114

§ 115

§ 117

§ 118

§ 119

§ 120

§ 121